Oikeus on määrännyt Ranskan äärioikeistolaisen Kansallisen liittouman johtajan Marine Le Penin psykiatrisiin testeihin.

Le Pen jakoi joulukuussa 2015 muutama viikko Pariisin terrori-iskun jälkeen Twitter-tilillään väkivaltaisia kuvia Isisin julmuuksista.

Kuvien joukossa oli esimerkiksi toimittaja James Foleyn ruumis, jolta oli katkaistu kaula. Myöhemmin Le Pen poisti kuvan Foleyn perheen pyynnöstä.

Ranskan lainsäädäntö kieltää väkivaltaisen kuvien julkaisemisen paikassa, jossa alaikäiset voivat nähdä ne.

Le Pen paheksui päätöstä tänään Twitter-tilillään ja jakoi kopion oikeuden määräyksestä.

Le Pen menetti parlamentaarisen immuniteettinsä kuvien takia ja hänen syytettiin jakavan viestejä, jotka lietsovat terrorismia tai pornografiaa tai vahingoittavat ihmisarvoa.

Poliitikon psykiatriset testit tulisi tehdä niin pian kuin mahdollista. Testeissä selvitetään, onko Le Pen kykenevä ymmärtämään tilanteen ja vastaamaan kysymyksiin.

Äärioikeistolainen kansanedustaja väittää, että kyseessä on hallinnon juoni häntä vastaan.

– Oikeuslaitos laittaa minut psykiatrisiin testeihin, koska tuomitsin Daeshin (Isisin) kauhut tviiteissä, poliitikko tviittasi.

Jos Le Pen tuomitaan, hän voi joutua jopa kolmeksi vuodeksi vankilaan ja saada 75 000 euron sakot.

Le Pen hävisi viime vuonna Ranskan presidentinvaaleissa Emmanuel Macronille.

Lähteet: STT